Ville Komsi Koijärvellä 1979. Kuva: Harri Ahola
**Viljo "Ville" Lauri Johannes Komsi** (s. 4. toukokuuta 1946 Helsinki) on suomalainen entinen poliitikko. Hän oli Helsingin kaupunginvaltuuston jäsen vuosina 1981–1988 ja vihreä kansanedustaja 1983–1987.

Komsin puoluepoliittinen toiminta alkoi Liberaalisessa kansanpuolueessa, johon hän liittyi vuonna 1968 yhdessä Osmo Soininvaaran kanssa. Hän lähti kunnallispolitiikkaan "esivihreän", puolueista irrallisen Helsinki-liikkeen ehdokkaana 1976 ja pääsi valtuustoon vuoden 1980 kunnallisvaaleissa. Helsinki-liikkeen ensimmäisen listan ehdokkaita yhdisti lähinnä kasvupolitiikan vastustaminen, ja Liikennepoliittinen yhdistys Enemmistö oli tärkeä taustaryhmä.

Ympäristöaktivismista tuli näkyvää keväällä 1979, kun joukko luonnonsuojelijoita esti Forssan Koijärven kuivaamisen. Koijärvi-liike kokosi monet pienissä piireissä toimineet ihmiset yhdeksi kansanliikkeeksi. Koijärven mielenosoitus oli lopullinen sinetti vihreiden poliittiselle yhteistyölle, jonka ensimmäinen tulos oli Komsin valtuustopaikka vuoden 1980 vaaleissa. Komsi ja Soininvaara olivat tuohon aikaan myös liikkeen valtakunnallisesti näkyvimmät henkilöt.

Nuoret vihreät järjestäytyivät 1980-luvun alussa. Suomi-lehteä julkaisseen Perusta ry:n (Heidi Hautala, Pekka Haavisto, Pekka Sauri, J.O. Mallander, Teppo Turkki ja Olli Wehkala) kanssa alkoi toimia feministejä, seksuaalivähemmistöjen edustajia sekä vammaisaktivisteja.

Komsi valittiin kansanedustajaksi vuonna 1983 Uudeltamaalta yhtä aikaa Helsingin vaalipiiristä valitun Kalle Könkkölän kanssa. Yhdessä he olivat vihreän eduskuntaryhmän ensimmäiset kansanedustajat. Komsi edusti vihreitä ympäristövaliokuntaa edeltäneessä laki- ja talousvaliokunnassa.

Vihreästä liikkeestä kehittyi asteittain muun muassa Vihreä liitto, joka rekisteröitiin puolueeksi vuonna 1988.

Ympäristöasioiden ohella Komsi on ollut aktiivinen kurdien asioissa. Hän hankki julkisuutta Turkin ja naapurimaiden kurdivähemmistöille 1970- ja 1990-luvuilla. 1990-luvun puolivälissä Komsin huomio kääntyi kurdinaisten asemaan. Hän perehtyi kurdikulttuuriin, vieraili Turkin kurdialueella ja julkaisi vuonna 2001 lehtimuotoisen raportin *Kylässä Turkin kurdimaassa*.

Komsi oli ehdokkaana myös vuoden 2003 eduskuntavaaleissa ja sai 644 ääntä. Vuoden 2008 kuntavaaleissa hän sai 186 ääntä.

Lähteet
-------

1. 1 2  73 Komsi Viljo (Ville) *Vaalikone*.  2003. Viitattu 14.4.2017.
2. ↑  .aspx Ville Komsi *Suomen kansanedustajat*. Eduskunta.
3. ↑  Esittely *Soininvaara.fi*. Viitattu 8.9.2015.
4. 1 2 3 4  Mentula, Katja: *Kohtauksia eräästä liitosta*, s. 13-26, 56. Demokraattisten menettelytapojen kehitys Vihreässä liitossa 1987–1995, valtiotieteen pro gradu. Helsingin yliopisto, Valtiotieteellinen tdk, 2013. Teoksen verkkoversio (viitattu 14.4.2017).
5. ↑  Heino, Jari: Koijärvi synnytti uusia verkottuneita kansalaisliikkeitä. *Turun Sanomat*.  14.5.2006.  Arkistoitu 14.4.2017. Viitattu 14.4.2017.
6. ↑  Historiaa Helsingin Vihreät.  Arkistoitu 8.8.2015. Viitattu 8.9.2015.
7. ↑  Vihreä liitto täyttää 20 vuotta *Yle*.  2007. Viitattu 14.4.2017.
8. ↑  Saska Snellman: Kurdit lähellä sydäntä *Helsingin Sanomat*.  9.2.2003. Viitattu 14.4.2017.
9. ↑  Kaikkien ehdokkaiden äänimäärät ja vertausluvut vaalipiireittäin ja puolueittain 2003 (xls) *Tilastokeskus*.  31.5.2004. Viitattu 14.4.2017.
10. ↑  Kunnasllisvaalit 2008 tulos Helsinki *Vaalit.fi*. Viitattu 14.4.2017.

Aiheesta muualla
----------------

* Ville Komsin kotisivut
* Vihreän liikkeen pioneerit junamatkalla parempaan Suomeen YLE elävä arkisto
* Markus Aaltonen (toim.): Miten meistä tuli kansanedustajia?, Veterator, 2007 (ISBN: 9789529982004)
* Sari Aalto: Vaihtoehtopuolue: vihreän liikkeen tie puolueeksi, Into, 2018 (ISBN 978-952-264-885-3)

|  |  |  |  |  |
| --- | --- | --- | --- | --- |
| 

| * n
* k
* m
Vihreän liiton kansanedustajat 1983–1987 |
| --- |
|  |
| Eduskuntaryhmä(2) | 
* Komsi
* Könkkölä

 |

 |


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Eduskunta

 |

 |